**Кыргыз Республикасынын Өкмөтүнүн «Жогорку кесиптик жана орто кесиптик билим берүү чөйрөсүндөгү ченемдик-укуктук актыларды бекитүү жана Кыргыз Республикасынын Өкмөтүнүн айрым чечимдерин күчүн жоготту деп таануу жөнүндө» долбооруна**

**МААЛЫМАТ-НЕГИЗДЕМЕ**

1. **Максаты жана милдеттери.**

Кыргыз Республикасынын Өкмөтүнүн токтомунун долбоору Кыргыз Республикасынын ЖОЖдоруна абитуриенттерди кабыл алууну, жалпы республикалык тестирлөөнү өткөрүүнү, мамлекеттик билим берүү гранттарын жана бюджеттик орундарды бөлүштүрүү тартибин жөнгө салуучу ченемдик укуктук актыларды өркүндөтүү жана кемчиликтерди жоюу максатында иштелип чыккан.

1. **Баяндама бөлүгү.**

Мамлекеттик бюджеттен каржыланган орундарга жана окутуу акысын төлөө жөнүндө юридикалык жана (же) жеке жактар менен түзүлгөн келишимге ылайык, жогорку кесиптик билим берүү уюмдарына талапкерлерди кабыл алуунун ченемдик укуктук базасы учурда төмөнкү документтер менен жөнгө салынат:

- Кыргыз Республикасынын Өкмөтүнүн 2011-жылдын 27-майындагы №256 Токтому менен бекитилген Кыргыз Республикасынын жогорку окуу жайларына кабыл алуунун Тартиби жана жалпы республикалык тестирлөөнүн натыйжалары боюнча Кыргыз Республикасынын жогорку окуу жайларына талапкерлерди тандоо жана кабыл алуу жөнүндө Жобо;

- Кыргыз Республикасынын Өкмөтүнүн 2006-жылдын 2-июнундагы №404 Токтому менен бекитилген абитуриенттерди жалпы республикалык тестирлөө жөнүндө Жобо жана Кыргыз Республикасынын мамлекеттик жогорку окуу жайларында студенттерди окутуу үчүн мамлекеттик билим берүүчү гранттар жөнүндө Жобо;

-Кыргыз Республикасынын Өкмөтүнүн 2012-жылдын 28-майындагы «Орто жана жогорку кесиптик билим берүүчү окуу жайларынын студенттерин окутууну каржылоо механизмин бекитүү жөнүндө» №331 Токтому.

Бул документтер билим берүү тутумуна, орто жана жогорку кесиптик билим берүү уюмдарынын студенттерин каржылоо принциптерине ж.б. киргизилген өзгөртүүлөргө жараша бекитүүгө берилген. Жогоруда көрсөтүлгөн жоболордогу бир катар ченемдер бирин-бири кайталап калган. Билим берүү уюмдары тарабынан сунушталгакн жоболорду колдонууда кыйынчылыктар жаралат, себеби, мисалы, гранттык окууга кабыл алуу шарттары бир жобо менен, ал эми келишимдик негизде окутуу- башка жобо менен белгиленген.

Ушуга байланыштуу билим берүү жана илим министрлиги тарабынан ЖОЖдорго абитуриенттерди кабыл алууну жөнгө салуучу ченемдик укуктук актыларга инвентаризация жүргүзүлүп, жыйынтыгында Кыргыз Республикасынын жогорку окуу жайларына кабыл алуунун бир Тартибин бекитүү сунушталган.

Ченемдик укуктук актылардын бирин-бири кайталоосун, ар кандай келишпестиктерди, ченемдик укуктук актыларды колдонууда ыңгайсыздыктарды четтетүү, бир ченемдик укуктук актыда топтолгон бардык зарыл документтерди тез издөө максатында, ошондой эле жалпы республикалык тестти жылына эки жолу өткөрүү жана республиканын жогорку окуу жайларына жылына эки жолу кабыл алуу демилгесине байланыштуу Токтомдун долбоору менен төмөндөгү үч Жобону бекитүү сунушталат:

1. Гранттык орундарга жана контракттык орундарга абитуриенттерди кабыл алуунун бардык жол-жоболору чагылдырылган, жеңилдиктерге жана артыкчылыктарга ээ болгон абитуриенттерди кабыл алуунун өзгөчөлүктөрү көрсөтүлгөн Кыргыз Республикасынын жогорку окуу жайларына кабыл алуу Тартиби.

2. Орто жана жогорку кесиптик билим берүүчү уюмдарынын студенттерин окутууну каржылоо механизми. Колдонулуп жаткан мыйзамдарда орто жана жогорку кесиптик билим берүү уюмдарынын студенттерин окутууну каржылоо шарттары жана окуу акысынын ордун толтуруу жолдору эки түрдүү Жободо чагылдырылган. Сунушталган долбоор гранттык жана бюджеттик орундарга кабыл алуу планын түзүүгө байланышкан бардык маселелерди, ошондой эле бюджеттик негизде окуган ЖОЖдордун жана ОКОЖдордун студенттеринин укуктарын жана милдеттерин камтыйт.

3. Абитуриенттерди жалпы республикалык тестирлөө жөнүндө Жобо. Бул жобого жалпы республикалык тестирлөөнү бир жылда эки жолу өткөрүү боюнча сунуш кылынган механизм менен байланышкан өзгөртүүлөр киргизилген.Кыргыз Республикасынын ЖОЖдоруна кабыл алууну жана ЖРТнү өткөрүүнү бир жылда эки жолу уюштуруу абитуриенттерге мамлекеттик билим берүү гранттарын натыйжалуу пайдаланууга жана жогорку билим алуу укугун жүзөгө ашырууга кеңири мүмкүнчүлүк берет.

**3. Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Сунушталып жаткан Кыргыз Республикасынын Өкмөтүнүн Токтомунун долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**4. Коомдук талкуулоонун жыйынтыктары жөнүндө маалымат**

"Кыргыз Республикасынын ченемдик укуктук актылары Жөнүндө" Кыргыз Республикасынын Мыйзамынын 22-беренесине ылайык, Кыргыз Республикасынын Өкмөтүнүн Токтомунун долбоору коомдук талкуудан өткөрүү үчүн Кыргыз Республикасынын Өкмөтүнүн расмий сайтында жайгаштырылат.

**5. Долбоордун Мыйзамга ылайык келишин талдоо**

Сунушталган долбоор колдонуудагы мыйзамдардын, ошондой эле белгиленген тартипте күчүнө кирген, Кыргыз Республикасы катышуучусу болуп саналган эл аралык келишимдердин ченемдерине каршы келбейт.

**6. Каржылоо зарылдыгы тууралуу маалымат**

Кыргыз Республикасынын Өкмөтүнүн Токтомунун долбоорун кабыл алуу республикалык бюджеттен кошумча каржылык чыгымдарга алып келбейт.

**7. Жөнгө салуучу таасирди талдоо тууралуу маалымат**

Сунушталган долбоор ишкердик субъекттердин жөнгө салуучу таасирин талдоону талап кылбайт, анткени ишкердик ишмердүүлүктү жөнгө салууга багытталган эмес.

**Министр А.Б. Бейшеналиев**